[{"text_idx": "#000006", "text": "La 18-an de aprilo futbalaj zelotoj tra Eu\u0306ropo kaj la tuta mondo estis s\u0302okitaj pro la anonco pri la formig\u0302o de la Eu\u0306ropa Supera Ligo, tute nova konkurso inter la c\u0302efaj regionaj futbalaj konkursoj, la Ligo de C\u0302ampionoj de UEFA."}, {"text_idx": "#000008", "text": "La starto estis planita por au\u0306gusto 2021, sed la proponita Ligo kolapsis longe antau\u0306 tiu dato, alfrontinte vastan kondamnon de malkontentaj zelotoj kaj futbalaj au\u0306toritatoj, inkluzive de FIFA. La c\u0302efaj sponsoroj ankau\u0306 esprimis koleron rilate la planojn, c\u0302ar ili diris ke la planoj pri la Ligo estis kas\u0302itaj al ili. Kiel diris anonime iu c\u0302eftaskito pri merkatiko al Tim Crow de c\u0302e la platformo iSportLearn: \u201cNi j\u0302us finis la reverkadon de la kontrakto pro KOVIM-19, ni kondutis pli ol honeste kaj jen kiel ili repagis al ni\u201d."}, {"text_idx": "#000009", "text": "Gary Neville el SkySport markis la engag\u0302ig\u0302on de anglaj kluboj kiel \u201cmalhonoron\u201d kaj alvokis la Anglan Premieran Ligon puni ilin. \u201cMi ne kontrau\u0306as la modernigon de futbala konkurso\u201d li diris \u201csed fari tiajn proponojn dum la ondo de KOVIM estas absolute skandala afero. United kaj la aliaj ses grandaj kluboj kiuj subskribis tion c\u0302i devus senti sin malhonorigitaj per sia propra konduto\u201d."}, {"text_idx": "#000010", "text": "La reago de la zelotoj de la respektivaj kluboj ankau\u0306 estis intensa, ekzemple zelotoj de Chelsea arang\u0302is proteston c\u0302e la stadiono Stamford Bridge la 20-an de aprilo, antau\u0306 ludo de la Premiera Ligo kontrau\u0306 Brighton. Tio kau\u0306zis la retirig\u0302on de la anglaj kluboj el la Supera Ligo, kun Manchester City kaj Chelsea kiel la unuaj kaj la la aliaj kvar kiel sekvintaj ilin. En Italio ankau\u0306 Inter Milan forlasis la proponitan ligon reage al la kritiko."}, {"text_idx": "#000011", "text": "Ankau\u0306 politikistoj estis devigitaj enmiksig\u0302i kaj la brita c\u0302efministro Boris Johnson pepis en Tvitero:"}, {"text_idx": "#000012", "text": "Plans for a European Super League would be very damaging for football and we support football authorities in taking action."}, {"text_idx": "#000013", "text": "They would strike at the heart of the domestic game, and will concern fans across the country. (1/2)"}, {"text_idx": "#000015", "text": "La planoj pri la Eu\u0306ropa Supera Ligo povus esti vere damag\u0302aj por futbalo kaj ni subtenas la futbalajn au\u0306toritatojn en ilia reago."}, {"text_idx": "#000016", "text": "Ili povus trafi la koron de la naciaj ludoj kaj tio koncernus zelotojn tra la tuta lando. (1/2)"}, {"text_idx": "#000017", "text": "Rilate la partoprenon de aliaj eu\u0306ropaj kluboj, lau\u0306 amaskomunikilaj raportoj, la germanaj kluboj Bayern Munich kaj Borussia Dortmund ricevis la proponon, sed rifuzis g\u0302in. Paris Saint Germain (PSG) el Francio ankau\u0306 ricevis la proponon eniri la rondon de la planita 15-teama grupo de la kluboj-fondintoj, sed rifuzis tion, premiita per lau\u0306doj de la franca prezidento Emmanuel Macron."}, {"text_idx": "#000018", "text": "FIFA kaj UEFA deklaris ke ili ekskludos el la Mondpokalo au\u0306 el la Eu\u0306ropa c\u0302ampionato ludantojn, se ili partoprenos en la proponita Ligo. Tio grave komplikis la aferon por la partoprenintaj kluboj, c\u0302ar ili bezonis la aprobon de siaj asocioj kiuj regas la naciajn konkursojn."}, {"text_idx": "#000019", "text": "La evoluo de la Eu\u0306ropa Supera Ligo estas preparata ekde la komenco de la 1980-aj jaroj. En 2018 la germana gazeto Der Spiegel raportis pri propono de Eu\u0306ropa Supera Ligo konsistonta el 16 teamoj kiel la C\u0302ampionoj. G\u0302i menciis ankau\u0306 ke tie povus esti 11 \u201cbazaj teamoj-fondintoj\u201d, kies lokoj estus garantiitaj por la sekvaj 10 jaroj. Aldonajn kvin lokojn devus ricevi teamoj kiuj trapasus kvalifikan elekton."}, {"text_idx": "#000022", "text": "La planoj prognozis ke 32,5% de la komercaj enspezoj iros al la kluboj-fondintoj kaj aliaj 32,5% estos distribuataj inter la 20 kluboj-partoprenantoj, dum 20% estos dividataj inter la kluboj surbaze de iliaj \u201cmeritoj\u201d. 15% de la enspezoj devus dependi de la grandeco de la televida spektantaro."}, {"text_idx": "#000023", "text": "C\u0302efa malkontentiga punkto estas ke nur kvin kluboj en la 20-teama konkurso partoprenus g\u0302in surbaze de \u201csportaj atingoj\u201d. La prezidanto de Juventus Andrea Agnelli diris sarkasme: \u201cNiaj 12 kluboj-fondintoj reprezentas miliardojn da zelotoj tra la terglobo kaj 99 eu\u0306ropajn trofeojn\u201d. Kion li eble preteratentis estas ke tiu dekduo nuntempe ne estas la plej sukcesaj historie, la plej enspezantaj au\u0306 nuntempe plej bone ludantaj kluboj. Tiuj c\u0302i fondintoj estus malpli motivitaj ludi bone en siaj naciaj ligoj, c\u0302ar ilia partopreno en la Supera Ligo estus jam garantiita."}, {"text_idx": "#000024", "text": "La provo krei ligon paralelan al la C\u0302ampionoj kau\u0306zis s\u0302tormon en la futbala mondo. La gajnintoj nun povas esti zelotoj kaj futbalaj asocioj. Tamen la posedantoj kaj la prezidanto, kiuj devis publike pardonpeti, plu serc\u0302os eblecon akiri pli da povo kaj influo je la enspezoj. Unu batalo estas malgajnita, sed interesa estonteco atendas la tutmonde plej grandan sporton."}, {"text_idx": "#000025", "text": "Plej novaj artikoloj pri Okcidenta Eu\u0306ropo"}, {"text_idx": "#000041", "text": "Speciala danko al niaj multaj subtenantoj"}]